રાત્રે માત્ર 8થી 10માં જ ફટાકડા ફોડવાના પોલીસ કમિશનરના જાહેરનામા અને સુપ્રીમ કોર્ટના આદેશ છતાંય આખા રાજ્યમાં રાતભર ફટાકડા ફૂટ્યા. લોકોએ ફટાકડા ફોડીને નવા વર્ષને આવકાર્યું. સુપ્રીમ કોર્ટના આદેશની તો અવગણના કરી જ પરંતુ પ્રદૂષણને પણ વધારી દીધું. અમદાવાદમાં દિવાળીની રાત્રે પ્રદૂષણનું પ્રમાણ જબરજસ્ત વધી ગયું. દિવાળી તહેવાર પર પ્રદુષણના કારણે સેન્ટ્રલ એર ક્વોલિટી ઇન્ડેક્સમાં પુઅર કેટેગરીમાં અમદાવાદ સમગ્ર દેશમાં ત્રીજા નંબરે , જયારે રાજ્યમાં પ્રથમ નંબરે આવ્યું છે. ફટાકડાના ઝેરી ધુમાડાના કારણે લોકોના સ્વાસ્થ્ય ઉપર મોટી અસર પડે છે. ખાસ કરીને બાળકો અને બીમાર લોકોમાં આની અસર વધુ જોવા મળે છે.